Espoo palkkasi Sarasvuon firman | Espoo | Iltalehti.fi
Espoo palkkasi Sarasvuon firman
Torstai 1.11.2007 klo 12.26 Espoon sosiaali- ja terveystoimi aikoo parantaa asiakaspalveluaan Trainers´ Housen konsulttien avulla. ÄSSIÄ HIHASSA? Jari Sarasvuon Trainers´ Housen konsultit ryhtyvät kouluttamaan Espoon työntekijöitä paremmiksi asiakaspalvelijoiksi. (JARI KOVALAINEN / KL)
Espoon sosiaalityöntekijöiden, lääkärien ja hoitajien valmennus alkaa tammikuussa. Sopimus Jari Sarasvuon omistaman ja johtaman Trainers´ Housen kanssa tehtiin maanantaina.Valmennusyrityksen avulla aiotaan kouluttaa esimiehiä ja henkilöstöä entistäkin parempaan asiakaspalveluun ja viestintään. Koulutus aloitetaan sosiaalipalveluissa, jonka jälkeen on tarkoitus valmentaa terveysasemien vastaanottotoimintaa ja vanhusten pitkäaikaishoitoa. - Haluamme osoittaa, että pidämme asiakaslähtöistä palvelua aidosti tärkeänä asiana. Tavoitteena on kehittää laadukasta palvelukulttuuria järjestelmällisesti koko organisaatiossa, kertoo perusturvajohtaja Juha Metso. Kursseista ei suurta hyötyäMetson mukaan sosiaali- ja terveystoimen nykyinen strategia korostaa asiakaslähtöistä palvelua.- Asiakas- ja asukaslähtöisyys on myös määritelty Espoon kaupungin arvoissa tärkeimmäksi arvoksi.Metson mukaan yksittäisten työntekijöiden asiakaspalvelukurssit jäävät usein irrallisiksi, eivätkä vaikuta koko työyhteisön toimintaan.- Nyt valmennamme kokonaisia palvelutoimintoja. Uskomme että esimiesten ja henkilöstön mahdollisuus vaikuttaa oman työn parantamiseen lisää myös työviihtyvyyttä. "Paras mahdollinen kouluttaja"Sosiaali- ja terveystoimen valmentajaksi valittiin huolella nimenomaan Trainers´House. Juha Metso perustelee yrityksen valintaa sillä, että Espoo haluaa olla edelläkävijä julkisen sektorin asiakaspalvelun kehittämisessä.- Siksi yhteistyökumppaniksi valittiin paras mahdollinen kouluttaja, jolla on meidän näkökulmasta parhaat näytöt asiakaspalvelun valmentamisessa, Metso sanoo. - Arvostamme henkilökuntaamme ja haluamme satsata heidän koulutukseensa. Meillä on erittäin ammattitaitoisia esimiehiä ja työntekijöitä, joita ei ole varaa menettää. On varmistettava, että sosiaali- ja terveystoimi on vetovoimainen työpaikka tulevaisuudessakin, hän jatkaa.Ennen koulutusten käynnistymistä valmennusyritys perehtyy työntekijöiden toimintaan muun muassa tarkkailemalla paikan päällä asiakastyötä. He myös haastattelevat asiakkaita, esimiehiä ja henkilöstöä, sekä mittaavat asiakastyytyväisyyttä. MATTI TANNER matti.tanner@iltalehti.fi